**Ilustracija (Bubamara, skakavac i krijesnica)**

Danas radimo likove iz našeg igrokaza na cvjetnoj livadi. Biraj tehniku kojom ćeš raditi (vodene boje + kolaž, flomasteri, pastele, drvene bojice). Kad odabereš čime ćeš raditi, uzmi i odgovarajući papir. Upamti samo, ako radiš u bilježnici, nemoj crtati flomasterima niti koristiti vodene boje.

Ako radiš:

1. vodena boja + kolaž

Naslikaj cvjetnu livadu. Dok se slika suši, ti od kolaža izradi bubamaru, skakavca i krijesnicu. Vodi računa o tome da u jednom dijelu igrokaza skakavac skače, a krijesnica leti. Zalijepi ih na oslikanu livadu. Pazi kako ćeš ih smjestiti da izgledaju kao da razgovaraju: s kim bubamara razgovara, a tko je u blizini.

Ako si odabrao/odabrala:

1. vodene boje, flomasteri, pastel ili bojice

Najprije naslikaj ili nacrtaj likove. Vodi računa o tome da u jednom dijelu igrokaza skakavac skače, a krijesnica leti. Pazi da budu dovoljno veliki i da se vidi tko od njih razgovara. Nakon toga naslikaj cvjetnu livadu.

Kad je tvoj rad gotov, malo se odmakni i pogledaj ga (onako kako gledaš slike na zidu, ili kako smo gledali gotove radove u školi):

Jesi li zadovoljan svojim radom? Jesu li likovi prepoznatljivi, vidi li se da razgovaraju? Jesu li dovoljno veliki? Vidi li se da se nalaze na cvjetnoj livadi?

TVOJE MIŠLJENJE: Kad bi tvoj rad bio ilustracija za naš igrokaz, bi li djeca bila zainteresirana za čitanje?